13-09-2024

Sagsnr.

P. O. box 1601

3900 Nuuk

Tel. (+299) 34 50 00

E-mail: isiin@nanoq.gl

www.naalakkersuisut.gl

Sent via email to: box909@nanoq.gl

**Høring af forslag til Inatsisartutlov om ændring af landstingsforordning om overtagelse af hjemmestyrets og kommunernes udlejningsejendomme som ejerlejlighed eller ejerbolig**

Departementet for Erhverv, Handel, Råstoffer, Justitsområdet og Ligestilling har modtaget forslaget i høring. Høringsfristen er den 14. september kl. 12.

Forslaget indeholder i § 1, nr. 21 en regulering med hensigt at boligen ikke må anvendes til andre formål end beboelse for låntager, eller lejer, og dennes husstand. Men at mindre liberale erhverv, der udøves af låntager eller lejer, eller dennes husstand dog er undtaget.

I bemærkningerne til de enkelte bestemmelser fremgår følgende afsnit:

*”Benyttelse af boligen som bed and breakfast, airbnb, gæstehjem, gæsteværelser, motel, cabin, hotel eller lignende falder ikke ind under beboelse. Tilsvarende falder udlejning af et værelse til for eksempel en virksomhed til indkvartering af ansatte, gæster eller rejsende ikke ind under beboelse. Sådan benyttelse har karakter af erhvervsmæssig virksomhed og anses ikke som mindre liberale erhverv.”*

Air bnb er ikke term for en type erhvervsaktivitet. Det er en portal som bruges til udleje af værelser, hytter, huse, lejligheder m.m. Portalen kan også til at leje ud egen bolig mens man selv er på ferie, eller lejlighedsvis udleje af et enkelt værelse i en lejlighed man selv bor i. En del der gør dette gør det også i perioder de selv er i boligen. Det er svært at se at brugen af boligen ikke fortsat primært er beboelse, og derfor ikke erhverv, også selv om boligen, eller en del af denne benyttes af nogen andre end den der ejer boligen.

Da lovens ordlyd også omtaler ”lejer”, indikerer dette at boligen også – i hvert fald i et omfang – må lejes ud. På baggrund af det foreslåede fremstår det som ret uklart hvad rammerne er for hvad der anses som lovligt udleje.

Inussiarnersumik inuulluaqqusillunga

Med venlig hilsen

Kathrine Ødegård